lv en lv nl en lv lv sl lv en nl en lv lv lv de es lv lv lv lv lv lv lv en lv lv lv lv lv lv lv lv lv lv lv lv lv en ceb lv lv lv lv lv lv lv lv lv lv lv lv lv lv lv lv lv lv lv lv lv lv hbs_lat lt lv lv lv lv lv lv eu lv en
Kā pasargāt sevi un bērnu no melanomas? | Mammamuntetiem.lv
Jaunākie raksti Ziņas Grūtniecība Bērns Ģimene un attiecības Māja un dārzs Skaistums un veselība Svētki Receptes Viedokļi Žurnāli Video Viedā māja
“Tas ir viens solis - atnākt un konstatēt, ka viss ir kārtībā!” uzsver estētiskās dermatoloģijas pārstāve, dr. Lauma Valeine, stāstot, ka izpratnes veidošana par drošu atrašanos saulē ir svarīga jau no bērnības.
Ja cilvēks uz vizīti atnāk savlaicīgi, arī diagnoze tiek noteikta laicīgi.
“Tāpēc aicinām vecākus vest pārbaudīt bērnus un nākt pašiem, lai izglītotos un spētu pasargāt sevi un savus bērnus. Labi zināms, ka saules bojājumam ir kumulatīva jeb uzkrājošā iedarbība, kas sākas jau no bērnības. Saules apdegumu epizodes vecumā līdz 18 gadiem ievērojami palielina ādas vēža saslimšanas risku pieaugušā vecumā”, norāda dr. Valeine.
Latvijā ar diagnozi melanoma mirst katrs otrais vai trešais pacients, kā pamatā, galvenokārt, ir novēlots  ārsta apmeklējums, iedzīvotāju uzmanību Melanomas mēnesī vērš ārstu biedrība “Dermatologi pret ādas vēzi”.
Aizdomās par dzimumnoziegumu pret nepilngadīgajiem aiztur Carnikavas pamatskolas skolotāju
Vai malkas apkures atbalsts pienākas arī tiem, kas malku mežā sarūpē paši?
Četri bērni – tas mūsdienās nav daudz! Sirsnīga saruna ar aktieri Kasparu Znotiņu
Saules apdegumu epizodes vecumā līdz 18 gadiem ievērojami palielina ādas vēža saslimšanas risku pieaugušā vecumā
“Katru gadu redzam, ka jaunatklāto gadījumu ‘pīķis’ ir maija mēnesī, kad melanomai tiek pastiprināti pievērsta uzmanība un rīkotas bezmaksas pārbaudes. Ik gadu atklājas gadījumi, kad cilvēks atnācis uz pārbaudi nejauši, pats neko aizdomīgu nav nojautis. Tāpēc stingri iesakām - iekļaujiet ādas veidojumu pārbaudi personīgajā veselības kalendārā, līdzīgi kā ikgadēju zobārsta apmeklējumu. Jo agrākā stadijā melanoma tiek diagnosticēta, jo lielāka iespēja ir tikt cauri sveikā! Agrīna melanoma ir pilnībā izārstējama, pie kam šodienas tehnoloģijas ļauj audzēju atklāt vel acīmnesaredzamā stadijā,” uzsver dr. Raimonds Karls, biedrības “Dermatologi pret ādas vēzi” valdes priekšsēdētājs.
Ja cilvēks uz vizīti atnāk savlaicīgi, arī diagnoze tiek noteikta laicīgi. Uz to, ka speciālista apmeklējums ļoti bieži ir novēlots norāda arī onkologs Aleksandrs Derjabo. “Nedēļā pieņemu vienu līdz divus pacientus ar pirmreizēji diagnosticētu ādas ļaundabīgo melanomu. Diemžēl joprojām, liela daļa ierodas, kad melanoma sasniegusi vidēji 2,5mm biezumu pēc Breslova, t.i. audzējs ir sasniedzis 2.stadiju. Lai arī pēdējo 10 gadu laika tendence ir pozitīva, kad uz pirmo vizīti ieradās ar 10mm audzēju, tomēr salīdzinot ar Eiropas valstīm, Latvijā novēlota diagnostika ir viens no galvenajiem augstās mirstības cēloņiem,” uzsver onkologs, norādot, ka Austrijā, Vācijā un Šveicē saslimstība ir daudz augstāka, bet mirstības rādītāji ir zemi. “Latvijā mirst katrs otrais vai trešais, bet Šveicē - katrs desmitais”, tā dr. Derjabo.
Speciālista apmeklējuma biežums ir individuāls – atkarībā no dažādiem faktoriem, bet reizi mūžā pilnu sejas un ķermeņa ādas apskati un veidojumu pārbaudi ir jāveic jebkuram cilvēkam, un pirmā jeb “nulles” apskate jāveic pēc iespējas jaunākos gados. Obligāts apmeklējums ir cilvēkiem, kuriem uz ķermeņa ir vairāk nekā 20 pigmenti, un, ja ir bijuši saules apdegumi.
“Melanoma ir liels lietussargs zem kura ir daudzas klīniskās formas un dažādas prognozes. Vēlos īpaši uzsvērt, ka mūsdienās, kad dermatologiem ir nācis talkā mākslīgais intelekts, ir iespējams ‘noķert’ melanomu vēl in situ jeb nulles stadijā, kad audzējs ir tikai vienā vai divās ādas epidermas kārtiņās, un tam vēl nav saistības ne ar kapilāriem, ne limfvadiem. Mazākā ādas audzēja izmērs, kuru palīdz diagnosticēt mākslīgais intelekts, ir 1,2 x 1,4 mm. Diagnostika šajā stadijā ir ideālais variants. Biežākais iemesls tam, kāpēc šajā in situ stadijā audzējs netiek diagnosticēts, ir tas, ka cilvēks gaida parādāmies klasiskās ABCD pazīmes, kas redzamas melanomai jau esot 5 - 6mm lielai,” uzsver biedrības “Dermatologi pret ādas vēzi” vadītājs.
Uz faktu, ka ļoti bieži melanomas ir absolūti nejaušas atradnes, norāda arī dr. Valeine. “Cilvēks ierodas ar sūdzību par labdabīgiem veidojumiem – papilomām. Veicot pilnīgu ķermeņa apskati no galvas augšdaļas līdz plaukstām un pēdām, tiek atklāts neliels veidojums, kas izrādās ir otrās stadijas melanoma. Šis ir reāls stāsts, ļoti skaudrs gadījums. Savā 15 gadu pieredzē, strādājot dermatoloģijā esmu sapratusi, ka tas, kas traucē pacientu, ne vienmēr, un reti saskan ar to, kas satrauc ārstu,” secina dermatoloģe.
Trīs vienkārši soļi sevis pasargāšanā
1. Dienas saule, vakara saule: ja tava ēna ir īsāka par tevi, sauļoties nedrīkst! Ja ēna ir garāka par pašu – drīksti uzturēties saulē.
2. Lietot galvassegu, saules brilles, vieglu apģērbu un saules aizsargkrēmus atklātām ķermeņa daļām. Nepieļaut saules apdeguma veidošanos!
3. Veikt regulāru ādas pārbaudi pie speciālista, bet, jā radušās kaut mazākās aizdomas par iespējamu melanomu, apmeklēt dermotologs vai onkologs nekavējoties!
Maijs visā pasaulē tiek atzīmēts kā Melanomas mēnesis, kad pastiprināti tiek pievērsta uzmanība šai ļaundabīgai saslimšanai, kurai ir pieaugoša izplatības tendence. Šogad ārsti ar īpašu gandarījumu novērtē pacientu biedrības "Soli priekšā melanomai” iniciatīvu, rīkojot informatīvu kampaņu "Balts arī ir skaisti", kuras laikā iedzīvotājiem tiek sniegta informācija par slimību, un kur vērsties aizdomu gadījumā, kā arī ieteikumi gada siltajā sezonā kā pasargāt sevi no saules kaitīgā starojuma.
Ukraina Video padomi Valsts atbalsts Zīdainis Atbild ginekologs Idejas vakariņām Iesnas Ķirbji Rudens Kur šodien atpūsties
Paģiras ir mūsu laime un mediķu prieks! Anatolijs Danilāns atbild uz 8 jautājumiem par alkoholu
Neuzķeries: telefonkrāpnieki uzdodas par VSAA darbiniekiem un piesola pabalstus! Arī no policijas jauns brīdinājums
Bērnu psihiatrs Bezborodovs skaidro, kādu postu bērnam var nodarīt IZM virzītie likuma grozījumi
Kā bērniņš nonāk mammas puncī. Mutfilma bērniem
Cepam maizi mājās! Pavāri iesaka savas maizes receptes
Daumants, Druvvaldis – personvārdu skaidrojums
Vai malkas apkures atbalsts pienākas arī tiem, kas malku mežā sarūpē paši?
Kā rodas bērni. Multfilma bērniem
Četri bērni – tas mūsdienās nav daudz! Sirsnīga saruna ar aktieri Kasparu Znotiņu
Ikdienas rūpes posta attiecības. Vai vajag mīlēties, ja negribas?
15 profesora Danilāna atziņas, kas mainīs jūsu dzīvi
Aizdomās par dzimumnoziegumu pret nepilngadīgajiem aiztur Carnikavas pamatskolas skolotāju
Palutini savu pusaudzi! Piesakies "Granex" sejas kopšanas līdzekļu testam
Ar interaktīvu testu “Uzmini vecumu!” aicina aizdomāties par stereotipiem vecuma dēļ
Izplatītākās veselības likstas festivālos. Sagatavojies svinēšanai pareizi!
YFU LATVIJA STIPENDIJU KONKURSS SKOLĒNIEM - APMAIŅAS GADAM VĀCIJĀ UN FRANCIJĀ
Vairāk rakstu no "Skaistums un veselība"
Īpašas rūpes par mazuli!
Padomi alerģijas simptomu mazināšanai: pareiza mazgāšanas līdzekļu izvēle
Jaundzimušā bērniņa ādas pielāgošanās dzīvei ārpus mammas punča
Pazīmes, kas liecina, ka mazulim ir alerģiska reakcija uz veļas mazgāšanas līdzekli
Iemesli, kāpēc ir jāmazgā visas bēbīša drēbes, arī jaunas
© SIA Mammām un tētiem, 2022. Satura kopēšana un pārpublicēšana komerciālos nolūkos aizliegta.
All Copyright © SIA Mammām un tētiem. All rights reserved.